《东山高卧》
宋代·林放

三间老屋青山幽，清风洒洒寒飕飕。
脱巾坦腹卧其下，此身直飕渊明俦。
老松飞翠落夏簟，六月不暑凉于秋。
人生百年一梦幻，世间万事空悠悠。
一声野鹤忽惊醒，山炉活火茶烟浮。

作者简介：林放（一○五五～一一○九），字达本，仙居（今属浙江）人。哲宗元祐中将赴试礼部，以亲死不果，隐居东山。徽宗大观三年卒，年五十五。著有诗千首，文集二十卷，已佚。事见清光绪《台州府志》卷一二一，《嘉定赤城志》卷三四有传。今录诗二首。